מיכל קופר-קרן

מיכל קופר-קרן (נולדה בשנת 1965) היא תסריטאית ויוצרת טלוויזיה ישראלית.

ביוגרפיה
מיכל קופר-קרן היא שואוראנר, יוצרת ותסריטאית ראשית של סדרות נוער ומבוגרים רבות, ביניהן סדרת הדרמה "מיוחדת" של כאן חינוכית שעלתה לשידור ב-3 ביולי 2022 וחודשה לעונה שנייה שתעלה לשידור ב2024. "מיוחדת" היתה מועמדת ל9 פרסי האקדמיה הישראלית וזכתה בפרס הDIVERSIFY בפסטיבל הטלוויזיה MIPCOM בצרפת. הסדרה ייצגה את ישראל בכנס הסדרות הבינלאומי INPUT 2023 וכן זכתה לעיבוד טורקי מצליח מאד שנקרא DONENCE. בנוסף, מיכל היא אחת מיוצרות סדרת הנוער המוזיקלית "תלאתה", שעלתה לשידור ב-19 בפברואר 2023 בערוץ טין ניק בהוט ואשר מופצת בעולם תחת השם THREE. הסדרה עלתה לגמר תחרות ה- content innovation awards שתתקיים בפסטיבל הטלויזיה MIPCOM בקאן, באוקטובר 2023. מיכל היא התסריטאית הראשית ויוצרת סדרת ההרפתקאות הבינלאומית "ספיידרז" של הוט, ששידורה החל בערוץ "טין ניק" במרץ 2020, בשיתוף ניקלודיאון העולמי ופראמאונט +. "ספיידרז" זכתה ל4 עונות, דובבה לעשרות שפות ושודרה ב־170 מדינות. קרדיטים נופסים של מיכל הם: תסריטאית ראשית ויוצרת שותפה של "בת השוטר", סדרת מתח בת 40 פרקים לערוץ טין ניק שעלתה לשידור ביס באוקטובר 2020; יוצרת ותסריטאית של שלוש העונות של סדרת הנוער "כדברא" של ערוץ ניקלודיאון ששודרה בשנים 2017–2019, נמכרה לHBO אירופה וכן לבלגיה, צרפת ופולין, ואף זכתה בפרס סדרת הנוער הטובה בפרסי האקדמיה לטלוויזיה; יוצרת ותסריטאית של סדרות ערוץ דיסני ישראל "כוכב הצפון" ו"יומני החופש הגדול" ששודרו גם בערוצי דיסני בעולם. הסדרה כוכב הצפון קיבלה גם רימייק בריטי שנקרא THE LODGE ששודר בערוץ דיסני בארצות הברית; תסריטאית של הסדרה הקומית "הצרות שלי עם נשים" בערוץ 10 ושל העונה השלישית של סדרת הילדים "האי" ששודרה בהוט; יוצרת ותסריטאית של הסדרה "אולי הפעם" ששודרה בערוץ yes ישראלי. אחת מיוצרות "ראש גדול", ששודרה ב-yes ובערוץ הילדים. קופר-קרן כתבה את התסריט לדרמת הטלוויזיה "המכתב שהגיע בזמן" ששודרה בערוץ 3 בכבלים, אותה גם ביימה, ואת הדרמה "שתי דקות מפארדיס" ששודרה בערוץ 3 ובערוץ 2. כתבה וערכה תסריטים של עשרות פרקים לסדרות הטלוויזיה "לחיי האהבה" (ערוץ 3), "אהבה מעבר לפינה" (ערוץ 2), "ספי" (קשת), "זבנג" (קשת) ו"טיפול נמרץ" (טלעד). ביימה ויצרה את סרט התעודה "כלניות", בשיתוף ניר טויב, עבור הרשות השנייה. הסרט שודר בערוץ 2 ובערוץ 10. יצרה את המגזין "חידושים במדע הישראלי" עבור ערוץ נשיונל ג'אוגרפיק ששודר בכל העולם ואת סרט התעודה "Mira, le mere de Pondicherry", עבור ערוץ +canal הצרפתי.

מיכל היא בוגרת התיכון שליד האוניברסיטה בירושלים. בצה"ל שירתה ביחידה 8200. סיימה ב-1990 בהצטיינות תואר ראשון בספרות ותולדות האמנות מ-Empire State College - SUNY. סיימה תואר שני בקולנוע מאוניברסיטת ניו יורק (NYU) ב-1994 עם ציון לשבח על בימוי וכתיבה. סרט הגמר שכתבה וביימה נמכר לערוץ 4 (בריטניה). היא נשואה לפרופ' עמית קרן מהמחלקה לפיזיקה בטכניון, ואם לשלושה ילדים. 

קישורים חיצוניים

 
 
 
 

תסריטאיות טלוויזיה ישראליות
תסריטאי טלוויזיה ישראלים
בוגרות התיכון ליד האוניברסיטה
בוגרי התיכון ליד האוניברסיטה
בוגרות אוניברסיטת ניו יורק
בוגרי אוניברסיטת ניו יורק
ישראליות שנולדו ב-1965
ישראלים שנולדו ב-1965